OpenLLM-France/wikimedia huggingface dataset:
# Elecció papal de 1154

L'elecció papal de 1154 es va celebrar després de la mort del papa Anastasi IV i va acabar amb l'elecció del papa Adrià IV, l'únic anglès que ha esdevingut papa.
El papa Anastasi IV va morir el 3 de desembre de 1154 a Roma, en edat avançada. El Col·legi Cardenalici es va reunir a la Basílica de Sant Pere del Vaticà l'endemà per elegir el seu successor. El 4 de desembre de 1154 els cardenals van elegir per unanimitat el cardenal bisbe d'Albano Nicholas Breakspeare, ex legat a Escandinàvia (1152-1153). Va prendre el nom d'Adrià IV i fou coronat el 5 de desembre de 1154 a la Basílica del Vaticà. És l'únic papa anglès de la història.
Probablement hi havia 30 cardenals al Col·legi Cardenalici a principis del desembre de 1154 segons Brixius. No obstant Zenker apunta que el cardenal prevere Gregorio of S. Maria in Trastevere i el cardenal bisbe Gregorio of Sabina eren la mateixa persona i que el cardenal prevere Giovanni Paparoni of S. Lorenzo in Damaso i Jordan of S. Susanna foren exclosos perquè ambdós haurien mort abans que Anastasi IV. Tot això sembla indicar que no hi havia més de 25 participants en l'elecció.
Cinc dels electors van ser creats pel papa Innocenci II, quatre per Celestí II, cinc per Luci II i onze per Eugeni III. Almenys cinc cardenals no van participar en aquesta elecció. El cardenal Giacinto Bobone estava a Espanya en aquest moment, ja que va ser el legat del papa des de la primavera del 1154 fins al final del 1155. El cardenal Odone Bonecase era legat a França durant el 1154 i el 1155. Gerard de Namur era legat a Alemanya, i Ildebrando a la Llombardia. Abbot Rainaldo of Montecassino no residia a la Cúria Romana.

## Referències

* ↑ Robinson, p. 78
* ↑ S. Miranda, Papa Adrià IV
* ↑ Brixius, p. 23
* ↑ Zenker, p. 48-52, 79-82, 104-106
* ↑ Robinson, p. 147; Zenker, p. 163; Jaffé, p. 656 no. 6792
* ↑ Edmund Ernst, Hermann Stengel (ed.), Archiv für Diplomatik: Schriftgeschichte, Siegel- und Wappenkunde, Böhlau-Verlag., 1987, p. 260; Zenker, p. 159.
* ↑ K. Maleczyński, Studia nad dokumentem polskim, Wrocław 1971, p. 233; Zenker, p. 179
* ↑ Zenker, p. 108
* ↑ Klaus Ganzer, Die Entwicklung des auswärtigen Kardinalats im hohen Mittelalter, Tübingen 1963, p. 97.

## Bibliografia

* Salvador Miranda Papal election of 1154 Arxivat 2017-06-01 a Wayback Machine.
* Robinson, Ian Stuart. The Papacy, 1073–1198: Continuity and Innovation. Nova York: Cambridge University Press, 1990. ISBN 0521264987.
* Jaffé, Philipp. Regesta pontificum Romanorum ab condita Ecclesia ad annum post Christum natum MCXCVIII, 1851.
* Brixius, Johannes M. Die Mitglieder des Kardinalkollegiums von 1130–1181, 1912.
* Zenker, Barbara. Die Mitglieder des Kardinalkollegiums von 1130 bis 1159, 1964.
# Economia internacional

L'economia internacional (també coneguda com a ciència del comerç internacional) és la branca de l'economia que estudia els conceptes de comerç internacional, inversió estrangera directa i indirecta, taxa de canvi, i llur influències en les economies nacionals, regionals i mundial. Utilitza els mateixos mètodes que les altres branques de l'economia. L'estudi de l'economia internacional està basat en tres conceptes principalment:
* l'avantatge comparatiu - basat en el model de David Ricardo, que estableix que encara que un país sigui més productiu que un altre en tots els seus productes, ambdós països, per mitjà del comerç tenen avantatges comparatius que permeten l'increment de la producció i utilitat globals, per mitjà de l'especialització. De fet, entre més gran sigui la diferència productiva, els guanys del comerç són majors per a ambdós. D'acord amb aquest model, països amb la mateixa capacitat productiva no tenen cap incentiu per a comerciar. Aquest model explica per què existeix el comerç entre nacions desenvolupades i nacions en vies de desenvolupament.
* economies d'escala - aquest model es basa en el concepte econòmic de les economies d'escala; amb major producció, els costos per a produir una unitat més són menors. Per mitjà del comerç, dos països amb la mateixa capacitat productiva poden especialitzar-se, i gràcies a les economies d'escala, produir els productes amb menor cost. Aquest model explica per què existeix el comerç entre nacions desenvolupades.
* competència imperfecta
Algunes subcategories de la branca de l'economia internacional són:
* El procés d'integració econòmica
* Liberalització del comerç
* Tractats de lliure comerç, com ara el NAFTA
* Unió monetària, com ara la zona euro

## Bibliografia

* Krugman, Paul R.; Obstfeld, Maurice. Economía internacional : teoría y política. 4. ed.. Madrid: McGraw-Hill, 1999. ISBN 84-481-2481-2.
* ↑ Krugman i Obstfeld, 1999, p. 3.
# Werner Kaessmann

Werner Kaessmann és un jugador d'hoquei sobre herba alemany, ja retirat, que va competir sota bandera de la República Federal Alemanya durant les dècades de 1960 i 1970.
El 1972 va prendre part en els Jocs Olímpics d'Estiu de Munic, on va guanyar la medalla d'or en la competició d'hoquei sobre herba. Quatre anys més tard, als Jocs de Montreal, fou cinquè en la mateixa competició. Entre 1969 i 1978 va disputar 114 partits amb la selecció alemanya.
A nivell de clubs va jugar al Rot-Weiß Köln, amb qui guanyà la lliga d'Alemanya Occidental de 1972, 1973 i 1974. També guanyà el campionat en pista coberta de 1974 i 1978.

## Referències

* 1 2 «Olympedia – Dieter Freise». [Consulta: 23 febrer 2025].
* ↑ «hockey.de». [Consulta: 23 febrer 2025].
# Aratinga sulfúria

L'aratinga sulfúria (Aratinga maculata) és una espècie d'ocell de la família dels psitàcids que habita els boscos de l'Estat de Pará, al Brasil.
# Associació de Futbol de Tonga

L'Associació de Futbol de Tonga, també coneguda per les sigles TFA (en anglès: Tonga Football Association) és l'òrgan de govern del futbol al Regne de Tonga. La TFA va ser fundada l'any 1965 i, l'any 1994, va afiliar-se a la Confederació de Futbol d'Oceania (OFC) i a la Federació Internacional de Futbol Associació (FIFA).
La TFA és la responsable d'organitzar el futbol de totes les categories, incloses les de futbol femení, futbol sala, futbol platja i l'equip nacional absolut o Selecció de futbol de Tonga (en anglès: Tonga national futbol team).
La principal competició de lliga és la Tonga Major League. Va ser creada el 1969, té tres categories, la Premier League, la First Division i la Second Division. El guanyador accedeix al grup de classificació per a la Lliga de campions de l'OFC.
El 1981, es va crear laTonga Cup, que és la competició anual per eliminatòria directa entre els principals clubs de Tonga.
L'octubre de 2009, la TFA va liderar un projecte anomenat Just Play, de tres anys de duració i finançat per la Confederació de Futbol d'Oceania, per a promoure el futbol base a les onze federacions de l'OFC.

## Referències

* ↑ «Tonga» (en anglès). Web FIFA. Arxivat de l'original el 1 de setembre 2019. [Consulta: 1r setembre 2019].
* ↑ «Tonga Football Association» (en anglès). Web OFC. [Consulta: 1r setembre 2019].
* ↑ «Tonga» (en castellà). soccerway. [Consulta: 1r setembre 2019].
* ↑ Schöggl, Hans. «Tonga - List of Champions» (en anglès). rsssf, 06-06-2019. [Consulta: 1r setembre 2019].
* ↑ «Leagues and Clubs of Tonga» (en anglès). National Footballs Teams. [Consulta: 1r setembre 2019].
* ↑ Bjerkevoll, Ola. «Teams ready to go for OFC Champions League Qualification: Here’s who to watch from each team» (en anglès). Football in Oceania, 27-01-2019. [Consulta: 1r setembre 2019].
* ↑ Schöggl, Hans. «Tonga - List of Cup Winners» (en anglès). rsssf, 16-04-2015. [Consulta: 1r setembre 2019].
* ↑ «Just Play» (en anglès). Web Oficial TFA. [Consulta: 1r setembre 2019].
# Anianiau

L'anianiau (Magumma parva) és un ocell de la família dels fringíl·lids (Fringillidae) i única espècie del gènere Magumma Mathews, 1925.

## Hàbitat i distribució

Habita la selva pluvial de Kauai, a les illes Hawaii orientals.

## Referències

* ↑ «Anianiau». Cercaterm. TERMCAT, Centre de Terminologia. Rev. 10/04/2022(català)
# Fortalesa de Deva

La fortalesa de Deva (en romanès: Cetatea Devei, en hongarès: Déva vára) és una fortalesa situada a la ciutat de Deva, al comtat de Hunedoara, Romania, dalt d’un turó volcànic.

## Posició

La fortalesa està situada dalt d’un volcà a la serralada de Poiana Ruscă, dins de les muntanyes dels Carpats occidentals de Romania. Des del peu del turó, la ciutat de Deva s'estén, començant per Magna Curia i el parc públic. A prop hi ha la majoria d’edificis de les institucions administratives de la ciutat: el tribunal, la prefectura, el saló del comtat, l’administració financera, l’antiga seu de la policia, l’ajuntament i dues de les escoles més antigues de Deva: el Decebal National. Col·legi i Liceu Pedagògic.
La fortalesa està connectada amb els peus del turó mitjançant un ascensor inclinat que permet als turistes arribar a la fortalesa.

## Història

Les primeres evidències de la fortalesa medieval de Deva es remunten a la segona meitat del segle xiii; el 1269, Esteve V, rei d'Hongria i duc de Transsilvània, va esmentar "el castell reial de Deva" en una concessió de privilegis per al comte Chyl de Kelling (en romanès: comitele Chyl din Câlnic).
Els primers registres relatius a una operació militar que involucrava la fortalesa data del 1273. Sota les seves muralles, els cumans van ser derrotats per Pere I Csák, palatí d’Hongria (llatí: Magister Pertrus de genere Chak), que va ser recompensat per la seva victòria per Ladislau IV, rei d’Hongria. En la seva carta, Ladislau IV esmentava els fets amb les paraules: sub castro Dewa contra Cumanorum exercitur viriliter dimicavit.
A finals del segle xiii, la fortalesa de Deva era propietat de Ladislaus Kán, voivoda de Transsilvània, que va organitzar una cort a més de la guarnició militar.
La fortalesa de Deva és un element central al conte popular hongarès La dona de Climent, el paleta.

## Referències

* ↑ «Citadel Deva / Romania». ABS Transportbahnen Ges.m.b.H.. [Consulta: 19 febrer 2019].
* ↑ «Acces telecabină». Primariadeva.ro. Arxivat de l'original el 2019-02-20. [Consulta: 19 febrer 2019].
* 1 2 Octavian, Floca. Cetatea Deva (en romanian). București: Editura Meridiane, 1965, p. 14 (Monumentele patriei noastre).
* ↑ Octavian, Floca. Cetatea Deva (en romanian). București: Editura Meridiane, 1965, p. 14 (Monumentele patriei noastre).
* ↑ Veszprémy, László. Erik Kooper. Chronicles in Charters. Historical Narratives (narrationes) in Charters as Substitutes for Chronicles in Hungary, gener 2005, p. 194. ISBN 90-420-1875-5.
* ↑ Jones, Henry The Academy and Literature, 30, 1886, pàg. 73.
# Aratinga verda

L'aratinga verda (Aratinga holochlora) és una espècie d'ocell de la família dels psitàcids que habita zones boscoses i terres de conreu de Mèxic, Guatemala, El Salvador, Hondures i nord de Nicaragua.

## Referències

* ↑ Fitxa de l'aratinga verda al SIOC Rev. 05/08/2012
# Associació de Futbol de les Maldives

L'Associació de Futbol de les Maldives, també coneguda per les sigles FAM (en anglès: Football Association of Maldives) es va fundar el 1982 com a òrgan de govern del futbol a la República de les Maldives. La FAM és la responsable de tots els aspectes reguladors del futbol a les Maldives.
La FAM es va afiliar a la Confederació Asiàtica de Futbol (AFC) i a la Federació Internacional de Futbol Associació (FIFA) el 1986.
Des de 1997 és membre de la Federació de Futbol de l'Àsia del Sud (SAFF).
La FAM és la responsable d'organitzar el futbol de totes les categories, tant masculines com femenines, inclosos el futbol sala i les respectives seleccions nacionals.
Les principals competicions de lliga que organitza la FAM són la Lliga Dhivehi (en anglès: Dhivehi Premier League) i la Lliga Malé (en anglès: Malé League) i la segona i tercera divisió. Els quatre primers classificats de la Lliga Dhivehi disputen des de l'any 2005 la Copa del President (en anglès: President's Cup). Des de l'any 1946 fins a l'any 2004 es va conèixer amb el nom de Campionat Nacional de les Maldives (en anglès: Maldives National Championship).
La principal competició per eliminatòries és la Copa Maldives (en anglès: Maldives FA Cup) que es disputa des de l'any 1988.
L'any 2012, la FAM va crear el Campionat de futbol femení FAM (en anglès: FAM Women's Football Championship).

## Referències

* ↑ «Maldives» (en anflès). FA Maldives. Arxivat de l'original el 8 de novembre 2019. [Consulta: 8 novembre 2019].
* ↑ «Maldives» (en anglès). FIFA. Arxivat de l'original el 11 d’abril 2021. [Consulta: 8 novembre 2019].
* ↑ «Maldives» (en anglès). AFC. [Consulta: 8 novembre 2019].
* ↑ «Football Association of Maldives» (en anglès). SAFF. Arxivat de l'original el 22 de març 2019. [Consulta: 8 novembre 2019].
* ↑ «Competitions» (en anglès). FA Maldives. Arxivat de l'original el 8 de novembre 2019. [Consulta: 8 novembre 2019].
* ↑ «Dhivehi League» (en castellà). Soccerway, 2019. [Consulta: 8 novembre 2019].
* ↑ «Major Tournaments» (en anglès). Maldivesoccer. Arxivat de l'original el 30 de juliol 2012. [Consulta: 8 novembre 2019].
* ↑ Jönsson, Mikael; Schöggl, Hans. «Maldives - List of Cup Winners» (en anglès). rsssf, 20-06-2019. [Consulta: 8 novembre 2019].
* ↑ «WC2012: Sun 1 - 0 MNDF: Sun win WC2012» (en anglès). Maldivesoccer, 08-05-2014. Arxivat de l'original el 8 de maig 2014. [Consulta: 8 novembre 2019].
# Economia sanitària

L'economia de la salut és una disciplina de l'economia que té com a finalitat estudiar les decisions d'assignació de recursos en allò que afecta a la salut i als serveis sanitaris. Principalment se centra a examinar el funcionament dels incentius en la producció i la demanda de salut, el mercat de serveis sanitaris, l'assegurament i el funcionament institucional dels sistemes sanitaris, l'establiment de prioritats en la decisió sobre programes sanitaris, l'eficiència i equitat en la provisió i finançament del serveis sanitaris, com també els fenòmens d'envelliment, canvi tecnològic i social en la salut i el funcionament de la sanitat.
La disciplina parteix d'un treball de l'economista i premi Nobel Kenneth Arrow, i teòricament se centra en l'efecte de les imperfeccions i assimetries d'informació, externalitats, béns públics i incertesa que, en l'àmbit de la sanitat, fan que els mecanismes de mercat no necessàriament portin els efectes desitjats en altres àmbits.

## Universitats i centres de referència

* LSE Health, London School of Economics
# Arawá

L'arawá o aruá és una llengua extinta pertanyent al grup de llengües arawanes, parlada prèviament en el curs del riu Juruá (Brasil), afluent del Amazones. El seu últim parlant va morir en 1877 víctima d'una epidèmia de xarampió que va acabar amb tots els arawás. Tot el que sobreviu és una llista de 50 paraules compilada per William Chandless, un explorador britànic que va contactar amb els arawá el 1867, publicant la seva llista dos anys més tard.

## Referències

* ↑ Dixon, 1999, p. 293

## Bibliografia

* R. M. Dixon. «11. Arawá». A: Alexandra Y. Aikhenvald & R. M. Dixon. The Amazoninan Languages. 1ª. Cambridge University Press, 1999, p. 293-306.
# Sándor Ék

Sándor Ék (Szentmihályfa, 27 d'agost de 1902 – Budapest, 15 de gener de 1975) va ser un pintor i dissenyador gràfic hongarès guanyador del premi Kossuth.

## Biografia

El 1915 va estudiar a la companyia Schlich-Nicholson durant la República Soviètica Hongaresa, després va ingressar a l'Acadèmia de Belles Arts Proletár, on va rebre classes de pintors famosos com Béla Uitz i József Nemes-Lampérth. El 1918 es va convertir en membre del Kommunisták Magyarországi Pártja. El 1920 va emigrar a Viena i el 1921 va participar en la Internacional de la Joventut a Moscou i després va estudiar amb El Liszicki durant alguns mesos. El 1922 va marxar a Berlín, on va treballar al Jugendverlag. El 1923 va viure a París, va tornar a Hongria l'any 1924 i va ser detingut. Després de ser alliberat, va tornar a viure a Alemanya el 1925, on va esdevindre membre del Partit Comunista d'Alemanya. El 1933, quan Adolf Hitler va arribar al poder, es va veure obligat a emigrar a Moscou. L'any 1934, va guanyar el concurs per al 10è aniversari de la mort de Lenin amb el cartell 10 év Lenin nélkül. El 1944 va tornar a Hongria com a soldat de l'Exèrcit Roig. El 1948 va ser nomenat director del Museu d'Arts Aplicades. Des de 1949, va ser professor al Col·legi Hongarès de Belles Arts, on va dirigir el departament d'Arts gràfiques.
Els primers anys de la seva pintura es van definir per l'enfocament avantguardista i la visió constructivista. Més endavant, però, per les seves conviccions obreristes, va rebutjar aquestes tendències estilístiques. Després va pintar els seus quadres amb un estil realista i va seguir un mode de representació descriptiu representant el treballador conscient a les seves teles mentre es mofava de l'«enemic de classe» en els seus gràfics i cartells. Els seus dibuixos es caracteritzen per una representació heroica de l'obra. També va pintar escenes de gènere d'inspiració idíl·lica i els seus retrats són veritables exemples del realisme socialista.

## Referències

* ↑ L. MÉL és Kieselbach-Galéria i. m.
* ↑ «Ék Sándor | Budapest Poster Gallery». [Consulta: 12 gener 2023].
* ↑ «Ék Sándor (1902-1975) Magyar művész életrajza». [Consulta: 12 gener 2023].

## Bibliografia

* Művészeti lexikon I. (A–E). Főszerk. Zádor Anna, Genthon István. 3. kiad. Budapest: Akadémiai. 1981. 611–612. o.
# Associació de Futbol del Sudan

L'Associació de Futbol del Sudan (en àrab الإتحاد السوداني لكرة القدم, al-Ittiḥād as-Sūdānī li-Kurat al-Qadam, «Unió Sudanesa de Futbol») és la institució que regeix el futbol al Sudan. Agrupa tots els clubs de futbol del país i es fa càrrec de l'organització de la Lliga sudanesa de futbol i la Copa. També és titular de la Selecció de futbol del Sudan absoluta i les de les altres categories. Té la seu a Khartoum.
Va ser formada el 1936. Juntament amb Egipte, Etiòpia i Sud-àfrica, fou un dels membres fundadors de la CAF el 1957. La FIFA suspengué les activitats de la federació el 30 de juny de 2017. La suspensió fou aixecada el 13 de juliol de 2017.
* Afiliació a la FIFA: 1948
* Afiliació a la CAF: 1957
* Afiliació a la UAFA: 1978

## Referències

* ↑ Sudan Arxivat 2018-06-22 a Wayback Machine. at FIFA.com
* ↑ Sudan at CAF Online
* ↑ «FIFA suspends Sudan football association - Sudan Tribune: Plural news and views on Sudan». Arxivat de l'original el 6 d’agost 2017. [Consulta: 25 abril 2018].
* ↑ FIFA.com. «FIFA lifts suspension of Sudan Football Association (SFA)», 13-07-2017. Arxivat de l'original el 21 d’octubre 2017. [Consulta: 25 abril 2018].

## Enllaços externs

* Associació de Futbol del Sudan - Lloc web oficial
# Robert Culp

Robert Martin Culp, (Oakland, Califòrnia, 16 d'agost de 1930 – Los Angeles, Califòrnia, 24 de març de 2010) fou un actor, guionista, actor de veu i director nord-americà, àmpliament conegut pel seu treball a la televisió.
Era conegut internacionalment pel seu paper com Kelly Robinson, al costat de Bill Cosby, en la sèrie de televisió Sóc espia (I Spy) (1965-1968).
A més va participar en les pel·lícules Bob & Carol & Ted & Alice (1969), amb Natalie Wood, The Greatest American Hero (1981-1983), amb William Katt i al "western" Hannie Caulder (1971), al costat de Raquel Welch i Ernest Borgnine.
Robert Culp va posar la veu al Dr.Wallace Breen en la versió en anglès del videojoc Half-Life 2. Els seus monòlegs a City 17 van acompanyar als jugadors durant bona part de les seves partides.

## Referències

* ↑ Abc: Muere el actor Robert Culp
* ↑ «H12Spain:Fallece el actor Robert Culp». Arxivat de l'original el 2016-03-04. [Consulta: 18 maig 2017].
# Ectoderma de superfície

L'ectoderma de superfície, en anglès: surface ectoderm o external ectoderm, forma les estructures següents:
* Pell humana (només l'epidermis;la dermis deriva del mesoderma) també junt amb glàndules, cabell i ungles
* Epiteli de la boca, cavitat nasal, glàndules salivals i glàndules de la boca i de la cavitast nasal
* Esmalt de les dents (però la dentina i la polpa de la dent es forma del ectomesènquima el qual deriva de l'ectoderma
* Epiteli de les glàndules pineals i pituitàries
* La lent, còrnia, glàndula lacrimal, glàndula tarsal i la conjuntiva de l'ull humà
* Vora ectodermal apical (Apical ectodermal ridge) que indueix el desenvolupament dels membres en l'embrió.
* Receptors de sensacions de l'epidermis

## Bibliografia

* Thomas, Jane Coad with Melvyn Dunstall; foreword by Meryl (2001). Anatomy and physiology for midwives. Edinburgh ; New York: Mosby. ISBN 0723429790.

## Enllaços externs

* Nervous System – Development of the Special Sense Organs a Embryology Atlas
# Călan

Călan (pronunciació en romanès: [kəˈlan]; en alemany: Klandorf; en hongarès: Pusztakalán o Kalán) és una ciutat del comtat de Hunedoara (Romania).
Dotze pobles són administrats per la ciutat: Batiz (Batiz), Călanu Mic (Kiskalán), Grid, Nădăștia de Jos (Alsónádasd), Nădăștia de Sus (Felsőnádasd), Ohaba Streiului (Sztrigyohába), Sâncrai (Szentkirály), Sântăria Kőboldogfalva), Strei (Zeikdorf; Zeykfalva), Strei-Săcel (Sztrigyszacsal), Streisângeorgiu (Sztrigyszentgyörgy) i Valea Sângeorgiului (Szentgyörgyválya).

## Geografia

La ciutat es troba a la part central del comtat, a la històrica regió de Țara Hațegului. Es troba a la vall del riu Strei 230 m (750 peus) altitud.
Travessat per la carretera nacional DN66, Călan es troba a una distància de 10 km (6,2 mi) de Hunedoara, 15 km (9,3 mi) de Simeria i 28 km (17 mi) de la seu del comtat, Deva. L'estació de ferrocarril de Călan dona servei a la línia de ferrocarril CFR que connecta Simeria amb Petroșani.

## Població

Segons el cens del 2011 hi havia una població total d'11.279 persones que vivien en aquesta ciutat.
* Ordenats per nacionalitat (enquestats per als quals hi havia dades disponibles):
** 9.716 romanesos (92,17%)
** 525 hongaresos (4,98%)
** 161 romaní (1,52%)
** 99 alemanys (0,93%)
* Ordenat per religió:
** 10.788 ortodoxos
** 1.199 catòlics romans
** 399 grec catòlic
** 200 reformats

## Història

* Hi havia un poble a Dàcia conegut com Aquae. Les proves arqueològiques mostren que el lloc va estar habitat durant molt de temps.
* 1387 - Esmentat per primera vegada en un document.
* 1961 - Călan esdevé una ciutat.
Els punts d'interès inclouen les acereries Călan, l'església Strei i l'església Streisângeorgiu.

## Fills il·lustres

* Gheorghe Barbu
* István Szőts

## Referències

* ↑ «Prezentare oraș» (en romanès). www.primariacalan.ro. Călan Townhall. Arxivat de l'original el de juliol 24, 2021. [Consulta: 24 juliol 2021].
* ↑ «Recensământul Populației și al Locuințelor 2002 - populația unităților administrative pe etnii». Kulturális Innovációs Alapítvány (KIA.hu - Fundația Culturală pentru Inovație). Arxivat de l'original el 2013-10-14. [Consulta: 6 agost 2013].
# Araçarí de collar

L'araçarí de collar (Pteroglossus torquatus) és una espècie d'ocell de la família dels ramfàstids (Ramphastidae). Habita la selva humida i altres formacions boscoses del sud de Mèxic, incloent la Península de Yucatán, Amèrica Central, nord de Colòmbia i oest i nord de Veneçuela.
# Associació de Futbol dels Emirats Àrabs Units

L'Associació de Futbol dels Emirats Àrabs Units (àrab: الاتحاد الاماراتي لكرة القدم, al-Ittiḥād al-Imārātī li-Kurat al-Qadam, ‘Unió dels EAU de Futbol’) és la institució que regeix el futbol als Emirats Àrabs Units. Agrupa tots els clubs de futbol del país i es fa càrrec de l'organització de la Lliga dels Emirats Àrabs Units de futbol i la Copa. També és titular de la Selecció de futbol dels Emirats Àrabs Units absoluta i les de les altres categories. Té la seu a Dubai.
* Afiliació a la FIFA: 1974
* Afiliació a l'AFC: 1974
* Afiliació a l'UAFA: 1974
* Afiliació a la WAFF: 2009
* Afiliació a l'AGCFF: 2016

## Referències

* 1 2 United Arab Emirates Arxivat 2019-01-19 a Wayback Machine. at FIFA site
* ↑ United Arab Emirates Arxivat 2017-08-20 a Wayback Machine. at AFC site
* ↑ Panasonic links up with UAE Football Association Arxivat 2018-06-24 a Wayback Machine., Soccerex.com, 26 July 2011
* ↑ «AFC BARS ISRAEL FROM ALL ITS COMPETITIONS». Reuters. The Straits Times, 16-09-1974.
* ↑ «Welcome to UAFA» (en anglès). UAFA. [Consulta: 8 geber 2020].
* ↑ «United Arab Emirates Football Association» (en anglès). WAFF. Arxivat de l'original el 5 d’octubre 2019. [Consulta: 8 gener 2020].
* ↑ «الاتحاد الإماراتي» (en àrab). AGCFF. [Consulta: 8 gener 2020].